মাসকয়েকের মধ্যে কী এমন হল যে বয়ানে এত ফারাক?
আক্রমণ পরিণত হল প্রশংসায়! সিবিআই বদলে গেল? নাকি বদলে গেলেন মুকুল রায়? তৃণমূলের অন্দরের খবর, গত কয়েকমাসে মমতা বন্দ্যোপাধ্যায়ের সঙ্গে মুকুল রায়ের দূরত্ব বেড়েছে। বৃহস্পতিবার রাত থেকে সেটা চরমে পৌছয়। কারণ,
সিজিও কমপ্লেক্সে বিক্ষোভের পক্ষে নেত্রী মত দিলেও বিরোধিতা
করেন মুকুল রায়। মুকুল রায় গ্রেফতার হবেন কি হবেন না, তা নিয়ে নবান্নে দিনভর চলে জল্পনা। সিবিআইয়ের কাছে যাওয়ার আগে বা পরে,
সারাদিনে একবারের জন্যও নবান্নের ধার মাড়ালেন না তিনি। দলনেত্রীর সঙ্গে কথা হল কি? প্রশ্ন এড়িয়ে গেলেন তিনি। সিবিআই সামলে বেরিয়ে আসার পর একাধিকবার সাংবাদিকদের মুখোমুখি হলেন মুকুল রায়। কিন্তু, একবারও মমতা বন্দ্যোপাধ্যায়ের নাম মুখে আনলেন না তিনি। উল্টে ধন্যবাদ দিলেন সাধারণ মানুষকে। সিবিআই তদন্ত শুরু হওয়ার পর নতুন করে আর সারদায় প্রতারিতদের টাকা ফেরতের কথা শোনা যায়নি মুখ্যমন্ত্রীর মুখে।
বরং, সিবিআইকেই এই দায়িত্ব নেওয়ার চ্যালেঞ্জ ছুঁড়ে দিয়েছিলেন তিনি। শুক্রবার, মুকুল রায়ের গলায় শোনা গেল অন্য সুর।